text: Úr myndasavninum – 75 ára gomul forvitnislig hondbóltsmynd
text: #000000
text: Á Facebook síggjast nakrar ómetaliga góðar og forvitnisligar eldri hondbóltsmyndir úr Sandavági. Hetta eru myndir úr myndasavni hjá Johnfinni og Ragnhild á Plógv. Eg kendi tvær neistakvinnur á eini myndini og fór at kanna málið nærri, tí neistakvinnan Elsa Horn, sum var seytjan ár, tá myndin var tikin, er á myndini, og hana samskifti eg av og á við um hondbólt. Myndin er tikin í 1944 á Valloyrini í Sandavági, og liðini eru Søljan og Neistin. Eg havi spurt Elsu, hvat hon minnist til myndina omanfyri.
text: #000002
text: Elsa Horn er 87 ára gomul, og hon fylgir væl við í hondbólti. (Mynd Vagnur)
text: #000003
text: – Men eg minnist serliga, at í Sandavági var ein “cafe”, sum vit plagdu at vitja. Hetta dámdi okkum sera væl, tí har var so hugnaligt. Annars var lagið betri, tá vit fóru aftur til Havnar, og í lastini á Róki dansaðu vit føroyskan dans. Góð hondbóltsminnir úr Sandavági, sigur Elsa. Á myndini ovast standa neistakvinnur, meðan hondbóltskvinnurnar húka. Tvey neistaandlit kenni eg, og tað er Elisabeth Mikkelsen, sála, sum eg mest minnist sum fimleikavenjara í Havnar Fimleikafelag, og síðani Elsu Horn. Elisabeth er nummar tvey frá vinstru og Elsa nummar trý. Men eg kennist eisini við neistakvinnuna nummar fýra frá vinstru, tí hon líkist manni, eg kendi, og eg spyrji Elsu um spælaran.
text: #000007
text: – Hatta er Gunnvør Debes systir Niels Debes Yviri við Strond, sum vit kendu frá býráðnum í Havn. Gunnvør var høg kvinna, men hon fekk á ungum árum krabbamein og doyði av sjúkuni. Annars eru fleiri av neistakvinnunum kvinnur, sum komu til Havnar at tæna. Stuttligi at síggja aftur myndina úr Sandavági, sigur Elsa, sum nú er 87 ára gomul og framvegis fylgir væl við í hondbólti. Tú merkir týðuliga á Elsu, hvussu nógv hondbólturin hevur fylgt henni alt lívið, tí umframt, at hon spældi sjálv, so spæla og spældu eisini bæði børn og ommubørn hondbólt.
text: #000009
text: Eg kann leggja afturat, at lætt er ikki altíð at finna út av eftirnøvninum, tí ungu kvinnurnar eru giftar og hava fingið nýggj eftirnøvn, so talan kann vera um gentueftirnøvnini hjá summum kvinnum. (Vagnur)
text: #000010